b'\n_START_ARTICLE_\nBritisk\xe2\x80\x93baltisk trelasthandel\n_START_PARAGRAPH_\nBritisk\xe2\x80\x93baltisk trelasthandel (p\xc3\xa5 engelsk gjerne bare kalt British timber trade) var importen av t\xc3\xb8mmer fra landene rundt \xc3\x98stersj\xc3\xb8en til Storbritannia. I middelalderen og tidlig moderne tid hadde Storbritannia store egne skoger, s\xc3\xa6rlig med britisk eik. Dette t\xc3\xb8mmeret var grunnlaget ikke minst for skipsbygging. P\xc3\xa5 1700-tallet m\xc3\xa5tte Storbritannia begynne \xc3\xa5 importere skipst\xc3\xb8mmer til erstatning for den stadig minkende eikebestanden i Storbritannia, og den britiske skipsbyggingsindustrien brukte i \xc3\xb8kende grad baltisk t\xc3\xb8mmer. P\xc3\xa5 den ene siden var Storbritannia kommersielt og milit\xc3\xa6rt avhengig av import av baltisk t\xc3\xb8mmer, p\xc3\xa5 den andre siden skapte den et handelsunderskudd med de baltiske landene i Storbritannias disfav\xc3\xb8r som bekymret merkantilistiske \xc3\xb8konomer p\xc3\xa5 den tiden og var utsatt fordi den m\xc3\xa5tte krysse det trange \xc3\x98resund. Den britisk\xe2\x80\x93baltiske t\xc3\xb8mmerhandelen hadde sin storhetstid p\xc3\xa5 1700-tallet og p\xc3\xa5 1800-tallet, s\xc3\xa6rlig f\xc3\xb8r man begynte erstatte tre med metall i skipsbygging mot slutten av \xc3\xa5rhundret. Konkurrerende markeder til \xc3\x98stersj\xc3\xb8regionen var s\xc3\xa6rlig Norge og Nord-Amerika.'